text: Azərbaycanda "şəhidlərə və şəhid ailələrinə xərclənən vəsait Azərbaycan Respublikasının dövlət büdcəsindən, ayrı-ayrı şəxslərin və müxtəlif təşkilatların, idarə və müəssisələrin, o cümlədən xarici təşkilatların ianələri və digər mənbələr hesabına yaranan yardım fondlarından, habelə dövlət icbari şəxsi sığorta vəsaiti" hesabına ödənilir. Əmək və Əhalinin Sosial Müdafiəsi Nazirliyinin 1 aprel 2012-ci il tarixinə olan rəsmi məlumata görə, Azərbaycanda 13,560 şəhid ailəsi var idi. Bunların ailə üzvlərinin sayı 18,779 nəfər təşkil etmişdir.